Olav Gran-Olsson

Olav Gran-Olsson (født 1939) er en norsk journalist og økonom som var ansatt i NRK i 40 år. Han befattet seg i hovedsak med økonomiske spørsmål og var korrespondent i Tyskland i to perioder. 

Gran-Olsson er født i Trondheim. Han er utdannet siviløkonom fra Norges Handelshøyskole (NHH).

I 1968 begynte han i NRK, hvor han den første tiden jobbet sammen med Erik Bye i programmet Idébanken. Han jobbet fra 1970 i Dagsrevyen, med spesielt ansvar for økonomisk journalistikk. Gran-Olsson var i perioden 1973–1982 stasjonert som NRKs korrespondent i Bonn, Vest-Tyskland.Olav Gran-Olsson: Helmut Schmidt - et helstøpt menneske - Aftenposten 13. november 2015 Senere var han også korrespondent i Berlin.

Gran-Olsson har også vært rådsmedlem i Norsk-Tysk Selskap.

Referanser

 Eksterne lenker 
 Berg skoles Hall of fame: Olav Gran-Olsson

Kategori:Norske siviløkonomer fra NHH
Kategori:Norske journalister
Kategori:NRK-journalister
Kategori:NRK-korrespondenter
Kategori:Personer fra Trondheim kommune